Foto: Bartlomiej Zborowski / EPA / Scanpix / LETA Polshalik millatchilar Varshava markazida mustaqillik kuniga bag‘ishlangan mustaqillik marshi o‘tkazishdi. Ishtirokchilardan ko‘pi marsh vaqtida fayyerlar yoqishgan. Marsh “Biz Tangrini istaymiz” shiori ostida o‘tgan. Millatchilar buyuk katolik Polsha yaratilishini qo‘llab-quvvatlaganlar. Polshada mustaqillik kuni 1918 yilda e’lon qilingan va 11 noyabrda o‘tkaziladi. An’anaviy ravishda bu kun marafonlar va ko‘plab namoyishlar o‘tadi. Bu namoyishlar vaqtida politsiya va namoyishchilar o‘rtasida to‘qnashuvlar yuz berib turadi. Misol uchun, 2013 yilda marsh Rossiya elchixonasi oldidan o‘tayotganda, namoyishchilar elchixona oldidagi politsiya budkasini yoqib yuborishgan, panjaralarga esa “Kommunistlar yo‘qoling”, “Zo‘ravonlarning qizil armiyasi” yozuvlari bo‘lgan transparantlar ilib qo‘yishgan. O‘shanda Polsha tashqi ishlar vazirligi namoyishchilarning qilmishlarini qoralab, elchixona oldidagi tartibsizliklar uchun Rossiyadan uzr so‘ragan.